Die GROOT Trek – saam met Jacques Du Preez (Doepie) en Nina Coetzer - GROOTfm 90.5
Tuis / Programme / Die GROOT Trek – saam met Jacques Du Preez (Doepie) en Nina Coetzer
Die GROOT Trek – saam met Jacques Du Preez (Doepie) en Nina Coetzer
Doepie hou van adrenalien, nuwe uitdagings en om altyd die gek te skeer. Hy is die tipe ou wat die grap in enige gesprek sal raaksien en uitwys maar kan self baie opgewerk raak oor situasies wat mense nie altyd wil aanspreek nie. Hy het tog 'n sagte hart en sagte plek vir mense. Daar is nooit 'n 'dull moment' saam met Doepie nie en mens is nooit regtig seker wat volgende gaan gebeur nie. Dit waarborg egter dat die #GrootTrek 'n program is wat jou op die punt van jou stoel gaan hou vir 'n volle drie ure.
Nina is avontuurlustig, mal daaroor om die wêreld vol te reis en is passievol oor haar familie en vriende. Sy bring die meeste hart saam na elke uur op lug. Vir stories en geselskap wat maak dat jy uit jou maag wil lag, spandeer jou middae saam Nina op die #GROOTtrek.
Weeksdae 15:00 Doep & Niens 101: 'n Lukrake onderwerp word elke dag bespreek deur Doepie en Nina. Elke omroeper gee dan hulle eie persoonlike opinie oor die onderwerp.
Maandae, Woensdae en Vrydae 15:30 Wat's dit? Iets vir die jongspan! Kinders van verskillende skole word vooraf opgeneem, waar 'n item aan hulle gewys word en hy/sy gee dan drie leidrade om die item te beskryf. Die luisteraar moet dan na die leidrade luister en probeer regraai wat dit is.
Maandae 16:00 Ek DARE jou! 'n Uitdaging word deur die luisteraars aan Doepie en Nina voorgelê – van kosmaak tot bergklim, fietsry of hulself grimeer. Ons vind uit wie doen dit beter en luisteraars kan kies.
Woensdae 16:00 Judge jy my? Luisteraars stuur vir Doepie en Nina hulle sosiale media skakels. Doepie en Nina het 10 vrae om te beantwoord (tong-in-die-kies) oor die luisteraar deur slegs na hulle profiel te kyk. Hulle kontak die luisteraar via die telefoonlyn, waarin die luisteraar vir hulle sê hoe akkuraat die beskywing van hulle is.
Woensdae 16:30 #JouMenseMyMense
Ons JouMenseMyMense projek in samewerking met SPAR, is 'n klein gebaar van omgee. Dis ook 'n geleentheid om iemand se storie te kan deel.
Weeksdae 17:00 Die Groot 'TRACK' – TWEE kunstenaars se liedjies word gespeel. Die treffers 'kompeteer' teen mekaar deur luisteraars wat EEN minuut het om te stem watter een hulle gunsteling is. Die kunstenaar wat wen se liedjie word dan gespeel op daai dag en 'kompeteer' die volgende dag teen 'n nuwe kunstenaar. Die kunstenaar wat laaste staan aan die einde van die week is die 'wenner' op 'n Vrydag, en sal daar dan twee van hulle liedjies na mekaar gespeel word.
Dinsdae en Donderdae 17:00 Dis maar so…Daar word enigiets gekies wat mense op 'n sekere manier doen. Nina gee haar opinie oor die regte manier, Doepie gee sy manier, en luisteraars bel dan in om te sê of hulle dit reg of verkeerd doen. Luisteraars kan ook hulle opinie gee oor die 'regte' manier van doen. Bv. Braaibroodjies maak, hoe om 'n voertuigband te ruil, en hoe om koffie te maak – gooi jy eers die melk in?
Vrydae 16:00 – 17:00 Jou GROOT kuier: 'n Bekende musiek-kunstenaar kom kuier by #GROOTtrek – weekliks op Vrydae.